- Hindi News
- National
- विशेष गृह में प्राथमिक चिकित्सा तक नहीं 35 को पेट दर्द की, दो को दौरे की बीमारी
विशेष गृह में प्राथमिक चिकित्सा तक नहीं 35 को पेट दर्द की, दो को दौरे की बीमारी
शहरके अंदर हाल ही में अंबाला से विशेष गृह (बोस्टल जेल) स्थानांतरित तो कर दी गई पर यहां रखे गए बाल बंदियों कैदियों के लिए हालात ठीक नहीं। रात को किसी बंदी कैदी को हलका सा पेट दर्द या फिर दौरा पड़ने पर परेशानी बढ़ जाती है। वार्डन उन्हें लेकर सामान्य अस्पताल दौड़ लगाते हैं। इसका कारण विशेष गृह शुरू करने से पहले प्राथमिक चिकित्सा की यहां व्यवस्था तक नहीं की गई। यह हाल तब है जब डॉक्टर के लिए सुपरिटेडेंट ने अधिकारियों को पत्र लिखा है वहीं न्यायाधीश ने फोन पर स्वास्थ अधिकारी से बात की। इस तरह की अव्यवस्था बच्चों पर भारी बड़ सकती है।
विशेष गृह में उपचार के लिए दवा की एक गोली तक नहीं है, जबकि नाम के लिए यहां फार्मासिस्ट की ड्यूटी लगाई गई है। इसमें भी जोड़-तोड़ किया गया है। अर्थात किशोर सदन में जो फार्मासिस्ट है उसे जरूरत पड़ने पर बुला लिया जाता है। जबकि नियमानुसार बिना डॉक्टर की जांच के फार्मासिस्ट मरीज को दवा नहीं दे सकता। ऐसे में हालात बंदी कैदियों के अनुकूल नहीं हैं।
विशेष गृह में बाल बंदी कैदियों की संख्या 60 से 70 के बीच में रहती है। एक अधिकारी ने बताया कि महीने में 35 से 40 बच्चे पेट दर्द की शिकायत करते हैं तो दो से तीन दौरे पड़ने के मरीज हैं। ऐसे में डॉक्टर की व्यवस्था होने से बेहद परेशानी होती है।
^विशेष गृह में बंदी कैदियों के लिए प्राथमिक चिकित्सा तक की व्यवस्था नहीं है। डॉक्टर के लिए सीएमओ को पत्र लिखा गया था, पर अभी तक व्यवस्था नहीं की गई। रात दिन में बंदी किसी भी समय पेट दर्द या दौरे पड़ने की बात कहते हैं। ऐसे में वार्डन इन्हें लेकर अस्पताल जाता है। कई बार तो कई बंदी पेट दर्द की शिकायत करते हैं। न्यायाधीश ने विशेष गृह का दौरा करने पर चिकित्सक के बारे में स्वास्थ्य अधिकारी से बात की थी पर समाधान नहीं हुआ।\\\'\\\'अजय बलहारा,सुपरिटेडेंट विशेष गृह सोनीपत।
वार्डन ने बताया कि एक बाल बंदी ने पेट में दर्द होने की बात बताई। 102 पर फोन करने पर एम्बुलेंस विशेष गृह पहुंची। वह बंदी को लेकर सामान्य अस्पताल पहुंचे। लेकिन दवा दिलाने के बाद एम्बुलेंस से वापसी की बात की तो मना किया गया। काफी देर तक एम्बुलेंस के लिए भटकते रहे। कई बार डॉक्टर से सिफारिश करवाई।
60 से 70 के बीच विशेष गृह में बंदी रहते हैं। इनकी सुरक्षा के लिए छह पोस्ट वार्डन की रखी गई हैं। छह पोस्टों में से पांच पर वार्डन है जबकि एक डेपुटेशन पर है। ऐसे में रात को यदि दो से तीन बंदी बीमार पड़ जाएं तो परेशानी बढ़ जाती है।
निकासीव्यवस्था ठप : विशेषगृह में उपचार की व्यवस्था जहां है नहीं, वहीं अंदर गंदे पानी की निकासी ठप पड़ी है। कई दिन से गंदा पानी विशेष गृह के आंगन में सड़ रहा है। जिससे बदबू उठ रही है। नाम छापने की शर्त पर कर्मियों ने बताया कि गंदगी से बेहद परेशानी हो रही है।
बाल गृह में बड़े अपराध जैसे हत्या, बलात्कार हत्या प्रयास के आरोपी दोषी बंद हैं। ऐसे में बीमारी का बहाना बना साजिश किसी भी समय रची जाने की आशंका रहती है। जबकि इलाज के लिए बंदी को ले जाने वाले वार्डन पर हमला हो सकता है। सुरक्षा के दृष्टिगत प्राथमिक उपचार सुधार गृह में ही हो तो बेहतर है।
सोनीपत .विशेष गृह जहां पर कैदियों के लिए नहीं है चिकित्सकों की व्यवस्था।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva